b'\n_START_ARTICLE_\nEddie Anderson\n_START_PARAGRAPH_\nEdward "Eddie" Anderson (18. syyskuuta 1905 Oakland, Kalifornia \xe2\x80\x93 28. helmikuuta 1977 Los Angeles) oli afroamerikkalainen n\xc3\xa4yttelij\xc3\xa4, joka muistetaan parhaiten esitt\xc3\xa4m\xc3\xa4st\xc3\xa4\xc3\xa4n Rochesterin roolista radio- ja televisiosarjassa The Jack Benny Program._NEWLINE_Andersonin is\xc3\xa4 oli minstrel-esiintyj\xc3\xa4 ja \xc3\xa4iti sirkuksen nuorallatanssija. Ensimm\xc3\xa4isen merkitt\xc3\xa4v\xc3\xa4n roolinsa valkokankaalla Anderson sai vuonna 1936 elokuvassa Vihre\xc3\xa4t laitumet. Pian sen j\xc3\xa4lkeen h\xc3\xa4n vieraili Jack Benny Programissa rautatiekantajan roolissa ja pian h\xc3\xa4nen roolinsa vakinaistettiin. Anderson roolihahmosta kehittyi my\xc3\xb6hemmin Jack Bennyn autonkuljettaja Rochester. Alkuvaiheessa Rochesterin roolihahmo oli stereotyyppisen afroamerikkalainen, mutta vuosien varrella siihen saatiin lis\xc3\xa4\xc3\xa4 syvyytt\xc3\xa4 ja stereotyyppisyys v\xc3\xa4heni._NEWLINE_Anderson esiintyi my\xc3\xb6s useissa elokuvissa yhdess\xc3\xa4 Jack Bennyn kanssa. H\xc3\xa4nen muista rooleistaan tunnetuimpia on Uncle Peter elokuvassa Tuulen viem\xc3\xa4\xc3\xa4._NEWLINE_Eddie Anderson nimettiin Radio Hall of Fameen vuonna 2001.'